[pic] | EUROOPA ÜHENDUSTE KOMISJON |

Brüssel 29.11.2007

KOM(2007) 761 lõplik

2007/0266 (ACC)

Ettepanek:

NÕUKOGU OTSUS,

mis käsitleb ühenduse seisukohta Euroopa Ühenduse ja Fääri saarte ühiskomitee otsuse nr 1/2001 muutmise kohta seoses registreeritud hobuslaste importimisega otse Islandilt ning registreeritud hobuslaste liikumisega Fääri saarte ja Euroopa Ühenduse vahel

(komisjoni esitatud)

SELETUSKIRI

1. Ühelt poolt Euroopa Ühenduse ning teiselt poolt Taani valitsuse ja Fääri saarte kohaliku valitsuse vaheline leping[1] jõustus 1. jaanuaril 1997.

2. 2005. aasta 26. septembril Brüsselis toimunud kohtumisel arutas veterinaartöörühm Fääri saarte ametivõimude taotlust laiendada Euroopa Ühenduse ja Fääri saarte lepingut, et lubada registreeritud hobuslaste importi otse Islandilt Fääri saartele ning registreeritud hobuslaste liikumist Fääri saarte ja liikmesriikide vahel nõukogu direktiivi 90/426/EMÜ II peatükis ühendusesisese kaubanduse jaoks sätestatud loomatervishoiunõuete kohaselt, ning ajakohastada ka infosüsteemi, mida Fääri saartel kasutama hakatakse. Komisjoni eksperdid ja liikmesriikide Potsdami rühm tunnistasid selle taotluse vastuvõetavaks.

3. Kohtumisel lepiti kokku soovituses muuta selle muudatuse võimaldamiseks täiendavalt Euroopa Ühenduse ja Fääri saarte ühiskomitee otsust nr 1/2001.

4. Lisatud Euroopa Ühenduse ja Fääri saarte ühiskomitee otsuse eelnõu sätetega muudetakse Euroopa Ühenduse ja Fääri saarte ühiskomitee otsust nr 1/2001, millega kehtestatakse ühelt poolt Euroopa Ühenduse ning teiselt poolt Taani valitsuse ja Fääri saarte kohaliku valitsuse vaheline 6. detsembril 1996 Brüsselis alla kirjutatud lepingut täiendav veterinaarküsimuste alane protokoll.

5. Seepärast palutakse nõukogul võtta vastu lisatud otsuse ettepanek, mis käsitleb ühenduse seisukohta Euroopa Ühenduse ja Taani Fääri saarte ühiskomitees seoses nõusolekuga laiendada lepingut, et lubada registreeritud hobuslaste importi otse Islandilt Fääri saartele ja registreeritud hobuslaste liikumist Fääri saarte ja liikmesriikide vahel kooskõlas nõukogu direktiivi 90/426/EMÜ II peatükis ühendusesisese kaubanduse jaoks sätestatud loomatervishoiunõuete kohaselt, ning ajakohastada ka infosüsteemi, mida Fääri saartel kasutama hakatakse.

2007/0266 (ACC)

Ettepanek:

NÕUKOGU OTSUS,

mis käsitleb ühenduse seisukohta Euroopa Ühenduse ja Fääri saarte ühiskomitee otsuse nr 1/2001 muutmise kohta seoses registreeritud hobuslaste importimisega otse Islandilt ning registreeritud hobuslaste liikumisega Fääri saarte ja Euroopa Ühenduse vahel

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 133 koostoimes artikli 300 lõike 2 teise lõiguga,

võttes arvesse komisjoni ettepanekut,

ning arvestades järgmist:

1. Ühelt poolt Euroopa Ühenduse ning teiselt poolt Taani valitsuse ja Fääri saarte kohaliku valitsuse vahelist lepingut[2] täiendava veterinaarküsimuste alase protokolli artiklis 2 on sätestatud, et lepingu artikliga 31 loodud ühiskomitee koostab tingimused ühenduse veterinaareeskirjade kohaldamiseks Fääri saarte poolt.

2. Ühiskomitee võttis 31. jaanuaril 2001 vastu otsuse nr 1/2001, milles sätestatakse ühelt poolt Euroopa Ühenduse ning teiselt poolt Taani valitsuse ja Fääri saarte kohaliku valitsuse vahelist[3] lepingut täiendava veterinaarküsimuste alase protokolli rakendamine.

3. Ühiskomitee veterinaartöörühm soovitab muuta Euroopa Ühenduse ja Fääri saarte ühiskomitee otsust nr 1/2001, et lubada registreeritud hobuslaste importi otse Islandilt Fääri saartele ja registreeritud hobuslaste liikumist Fääri saarte ja liikmesriikide vahel ühendusesisese liikumise eeskirjade põhjal,

ON VASTU VÕTNUD JÄRGMISE OTSUSE:

Ainus artikkel

Lisatud ühiskomitee otsuse eelnõus määratletakse ühenduse seisukoht 6. detsembril 1996 allkirjastatud lepingu[4] alusel loodud ühiskomitees seoses registreeritud hobuslaste impordi lubamisega otse Islandilt Fääri saartele ja registreeritud hobuslaste liikumise lubamisega Fääri saarte ja liikmesriikide vahel kooskõlas ühendusesisese liikumise eeskirjadega.

Brüssel,

Nõukogu nimel

eesistuja

LISA

Ettepanek:

EUROOPA ÜHENDUSE JA FÄÄRI SAARTE ÜHISKOMITEE OTSUS

millega muudetakse otsust nr 1/2001, millega sätestatakse ühelt poolt Euroopa Ühenduse ning teiselt poolt Taani valitsuse ja Fääri saarte kohaliku valitsuse vahelist lepingut täiendava veterinaarküsimuste alase protokolli rakendamine

EUROOPA ÜHENDUSE JA FÄÄRI SAARTE ÜHISKOMITEE,

võttes arvesse kirjavahetuse teel sõlmitud lepingut ühelt poolt Euroopa Ühenduse ning teiselt poolt Taani valitsuse ja Fääri saarte kohaliku valitsuse vahel[5],

võttes arvesse lepingut[6] täiendavat veterinaarküsimuste alast protokolli, eelkõige selle artikli 2 esimest lauset,

ning arvestades järgmist:

(1) Euroopa Ühenduse ja Fääri saarte ühiskomitee veterinaartöörühma kohtumisel 26. septembril 2005 Brüsselis arutati kaht Fääri saarte taotlust. Esimene taotlus oli lubada registreeritud hobuslaste importi otse Islandilt, mitte piiripunkti kaudu, mis on saanud selleks liikmesriigi heakskiidu kooskõlas nõukogu 15. juuli 1991. aasta direktiivi 91/496/EMÜ, (millega nähakse ette kolmandatest riikidest ühendusse toodavate loomade veterinaarkontrolli põhimõtted ning muudetakse direktiive 89/662/EMÜ, 90/425/EMÜ ja 90/675/EMÜ)[7] artikliga 6. Teine taotlus oli lubada registreeritud hobuslaste liikumist Fääri saarte ja liikmesriikide vahel kooskõlas ühendusesisese liikumise eeskirjadega.

(2) Vastavalt nõukogu 26. juuni 1990. aasta direktiivi 90/426/EMÜ (hobuslaste liikumist ja kolmandatest riikidest importimist reguleerivate loomatervishoiunõuete kohta)[8] artiklile 9 kohaldatakse nõukogu 26. juuni 1990. aasta direktiivis 90/425/EMÜ sätestatud eeskirju veterinaar- ja zootehnilise kontrolli osas ühendusesiseses kaubanduses teatavate elusloomade ja toodete suhtes, pidades silmas siseturu väljakujundamist[9].

(3) Fääri saared kohustusid käesoleva otsuse lisas esitatud ühenduse sätted enne käesoleva otsuse vastuvõtmise kuupäeva üle võtma ja kohaldama ning asutama Tórshavnis asuvasse heakskiidetud piiripunkti otse Islandilt imporditud registreeritud hobuslastega tegelemiseks sobiva kontrollkeskuse, mis on kooskõlas direktiivi 91/496/EMÜ lisas A sätestatud konstruktsiooninõuete ja loomade heaolu nõuetega.

(4) Komisjoni esindajad ja liikmesriikide eksperdid nõustusid, et loomade tervislik seisund Fääri saartel võimaldab teha Euroopa Ühenduse ja Fääri saarte ühiskomitee otsuse nr 1/2001 muudatusettepaneku.

(5) Euroopa Parlamendi ja nõukogu 29. aprilli 2004. aasta määruse (EÜ) nr 882/2004 (ametlike kontrollide kohta, mida tehakse sööda- ja toidualaste õigusnormide ning loomatervishoidu ja loomade heaolu käsitlevate eeskirjade täitmise kontrollimise tagamiseks)[10] artiklis 27 sätestatakse ametliku kontrolliga seotud kulude katteks uued lõivude ja maksude kogumise põhimõtted.

Sellest tulenevalt on asjakohane ajakohastada ühendusesiseste lõivudega seotud viited Euroopa Ühenduse ja Fääri saarte ühiskomitee otsuses nr 1/2001.

(6) ANIMO asemel on seatud sisse uus elusloomade ja loomsete saaduste Euroopa Liitu importimist ja elusloomade ühendusesisest liikumist käsitlev teatamissüsteem TRACES. TRACES võimaldab loomade ja inimeste tervise kontrollimise eest vastutavatel pädevatel asutustel vahetada elektrooniliselt andmeid elusloomade ja loomsete saaduste impordi ja ühendusesisese liikumise kohta.

Sellest tulenevalt on asjakohane ajakohastada infosüsteemidega seotud viited Euroopa Ühenduse ja Fääri saarte ühiskomitee otsuses nr 1/2001.

(7) Seepärast soovitas veterinaartöörühm muuta vastavalt Euroopa Ühenduse ja Fääri saarte ühiskomitee otsust nr 1/2001,[11].

ON VASTU VÕTNUD JÄRGMISE OTSUSE:

Artikkel 1

Euroopa Ühenduse ja Fääri saarte ühiskomitee otsust nr 1/2001 muudetakse järgmiselt:

(1) Artikkel 3 asendatakse järgmisega:

„Artikkel 3 Kolmandatest riikidest toodud elusloomade kontroll

1. Kolmandatest riikidest toodud ja Fääri saartele viimiseks mõeldud elusloomi kontrollivad liikmesriikide piiripunktides nende veterinaarteenistused Fääri saarte ametivõimude nimel ja huvides.

2. Sätestatud juhtudel kasutatakse kõikide asjaomaste teatiste jaoks ühtset veterinaariaalast elektroonilist süsteemi (TRACES).

3. Kogu elusloomade importi Fääri saartele kontrollitakse veterinaarselt vastavalt nõukogu direktiivile 91/496/EMÜ ja selle rakenduseeskirjadele, mis on sätestatud asjakohastes komisjoni otsustes.

Kui esimeses lõikes märgitud kontrolli tulemused on rahuldavad, annavad veterinaarteenistused välja iga saadetise kohta ühise veterinaariaalase sisenemisdokumendi (CVED).

Tolliteenistused tagavad, et enne tollitransiidi alustamist tasutakse Euroopa Parlamendi ja Euroopa Nõukogu määruse (EÜ) nr 882/2004 kohaselt vajalikud sanitaarlõivud.”

(2) Artikkel 5 asendatakse järgmisega:

„Artikkel 5 Kontrolli rahastamine

Fääri saared kohustuvad kohaldama määruse (EÜ) nr 882/2004 artikli 27 sätteid järgmiste valdkondade lõivude suhtes:

- IV lisa V peatükk, mis käsitleb määrusega (EÜ) nr 853/2004[12] hõlmatud kalatooteid;

- IV lisa V peatükk, et tagada nõukogu direktiivis 96/23/EÜ[13] sätestatud akvakultuurloomade kontroll;

- V lisa peatükid I (liha) ja III (muud loomsed saadused), mis käsitlevad loomsete saaduste importi kolmandatest riikidest;

- V lisa V peatükk, mis käsitleb elusloomade importi kolmandatest riikidest;

- VI lisa, et hõlmata direktiiviga 90/425/EMÜ[14] hõlmatud akvakultuurloomade, loomsete saaduste ja registreeritud elushobuslaste kontroll.”

(3) Artikkel 7 asendatakse järgmisega:

„Artikkel 7 Infosüsteemid

1. Kui see on ühenduse sätetes nõutud, peavad Fääri saared kasutama ühtset veterinaariaalast elektroonilist süsteemi (TRACES), et teatada liikmesriikidele elusloomade või loomsete saaduste liikumisest ja nendega kauplemisest.

Fääri saarte nimetatud süsteemis osalemise praktilise korralduse üle otsustavad komisjon ja Fääri saarte ametnikud ühiselt.

2. Fääri saared rakendavad nõukogu direktiivi 82/894/EMÜ[15] ja osalevad loomahaigustest teatamise süsteemis.

Fääri saarte osalemise praktilise korralduse üle otsustavad komisjon ja Fääri saarte ametnikud ühiselt.”

(4) Lisatakse järgmine artikkel 12a:

„Artikkel 12a Registreeritud hobuslaste import ja liikumine

1. Fääri saared kohustuvad asutama Tórshavnis asuvasse heakskiidetud piiripunkti otse Islandilt imporditud registreeritud hobuslastega tegelemiseks sobiva kontrollkeskuse. Kontrollkeskuse rajatis peab vastama nõukogu direktiivi 91/496/EMÜ lisas A sätestatud konstruktsiooninõuetele ning loomade heaolu nõuetele.

Enne rajatise ehitamist esitavad Fääri saarte pädevad asutused Euroopa Komisjonile läbivaatamiseks ja märkuste tegemiseks kontrollkeskuse esialgse plaani.

Pärast heakskiidetud rajatise valmimist teavitavad Fääri saared sellest komisjoni.

2. Erandina artikli 3 lõikest 1 kontrollivad Fääri saarte veterinaarteenistused esimeses lõikes viidatud kontrollkeskuses otse Islandilt imporditud hobuslasi vastavalt nõukogu direktiivile 91/496/EMÜ ja selle rakenduseeskirjadele, mis on sätestatud komisjoni otsuses 97/794/EÜ[16].

3. Registreeritud hobuslaste liikumine Fääri saarte ja liikmesriikide vahel toimub nõukogu direktiivi 90/426/EMÜ II peatükis sätestatud eeskirjade järgi ja pärast nõukogu direktiiviga 90/425/EMÜ kooskõlas läbiviidud kontrolli.”

(5) Artiklile 15 lisatakse järgmine lõige 4:

„4. Fääri saared kohaldavad käesoleva otsuse lisas esitatud ühenduse sätteid enne selle vastuvõtmise kuupäeva.

Fääri saared teavitavad komisjoni hiljemalt 2 nädalat pärast käesoleva otsuse avaldamist sellest, et on võtnud nende sätete rakendamiseks vajalikud meetmed.”

(6) Lisatakse käesoleva otsuse lisas esitatud tekst.

Artikkel 2Jõustumine

Käesolev otsus jõustub selle vastuvõtmise kuupäeval.

Brüssel,

Ühiskomitee nimel eesistuja

LISA

Otsusele nr 1/2001 lisatakse järgmine lisa:

LISA

Artiklis 15 viidatud õigusaktid:

(1) nõukogu 26. juuni 1990. aasta direktiiv 90/425/EMÜ, milles käsitletakse ühendusesiseses kaubanduses teatavate elusloomade ja toodete suhtes seoses siseturu väljakujundamisega kohaldatavaid veterinaar- ja zootehnilisi kontrolle (EÜT L 224, 18.8.1990, lk 29);

(2) nõukogu 26. juuni 1990. aasta direktiiv 90/426/EMÜ hobuslaste liikumist ja kolmandatest riikidest importimist reguleerivate loomatervishoiunõuete kohta (EÜT L 224, 18.8.1990, lk 42);

(3) nõukogu 26. juuni 1990. aasta direktiiv 90/427/EMÜ zootehniliste ja genealoogiliste tingimuste kohta ühendusesisesel kauplemisel hobuslastega (EÜT L 224, 18.8 1990, lk. 55);

(4) komisjoni 10. aprilli 1992. aasta otsus 92/260/EMÜ loomatervishoiunõuete ja veterinaarsertifikaatide kohta registreeritud hobuslaste ajutiseks impordiks (EÜT L 130, 15.5.1992, lk 67);

(5) komisjoni 2. veebruari 1993. aasta otsus 93/195/EMÜ loomatervishoiunõuete ja veterinaarsertifikaatide kohta registreeritud hobuste taassisenemiseks pärast võidusõidu, võistlemise ja kultuuriürituste tõttu toimunud ajutist eksporti (EÜT L 86, 6.4.1993, lk 1);

(6) komisjoni 5. veebruari 1993. aasta otsus 93/196/EMÜ loomatervishoiu nõuete ja veterinaarsertifikaatide kohta tapaloomadeks ettenähtud hobuslaste importimisel (EÜT L 86, 6.4.1993, lk 7);

(7) komisjoni 5. veebruari 1993. aasta otsus 93/197/EMÜ loomatervishoiu nõuete ja veterinaarsertifikaatide kohta registreeritud hobuslaste ning aretamiseks ja tootmiseks ettenähtud hobuslaste impordil (EÜT L 72, 21.03.1996, lk. 40);

(8) komisjoni 20. oktoobri 1993. aasta otsus 93/623/EMÜ, millega kehtestatakse registreeritud hobuslaste identifitseerimisdokument (pass) EÜT L 298, 3.12.1993, lk 45

(9) komisjoni 22. detsembri 1999. aasta otsus 2000/68/EMÜ, millega muudetakse otsust 93/623/EMÜ ja kehtestatakse aretamiseks ning tootmiseks ettenähtud hobuslaste identifitseerimine (EÜT L 23, 28.1.2000, lk 72);

(10) komisjoni 6. jaanuari 2004. aasta otsus 2004/211/EÜ, millega kehtestatakse riikide ja nende territooriumi osade loetelu, millest liikmesriigid lubavad importida elushobuslasi ning hobuslaste spermat, munarakke ja embrüoid, ning millega muudetakse otsuseid 93/195/EMÜ ja 94/63/EÜ (EÜT L 73, 11.3.2004, lk 1);

(11) komisjoni 22. detsembri 2004. aasta määrus (EÜ) nr 1/2005, mis käsitleb loomade kaitset vedamise ja sellega seonduvate toimingute ajal ning millega muudetakse direktiive 64/432/EMÜ ja 93/119/EÜ ning määrust (EÜ) nr 1255/97 (ELT L 3, 5.1.2005, lk 1)."

[1] EÜT L 53, 22.2.1997, lk 2, lepingut on muudetud otsusega nr 1/2006 (2006/561/EÜ) (ELT L 221, 12.8.2006, lk 15).

[2] EÜT L 53, 22.2.1997, lk 2, lepingut on muudetud otsusega nr 1/2006 (2006/561/EÜ) (ELT L 221, 12.8.2006, lk 15).

[3] ELT L 46, 16.2.2001, lk 24, otsust on muudetud otsusega nr 2/2005 (2006/13/EÜ) (ELT L 8, 13.1 2006, lk 46).

[4] EÜT L 53, 22.2.1997, lk 2, lepingut on muudetud otsusega nr 1/2006 (2006/561/EÜ) (ELT L 221, 12.8.2006, lk 15).

[5] EÜT L 305, 30.11.1999, lk 25.

[6] EÜT L 305, 30.11.1999, lk 26.

[7] EÜT L 268, 24.9.1991, lk 56, direktiivi on viimati muudetud direktiiviga 2006/104/EÜ (ELT L 363, 20.12.2006, lk 352).

[8] EÜT L 224, 18.8.1990, lk 42, direktiivi on viimati muudetud direktiiviga 2006/104/EÜ (ELT L 363, 20.12.2006, lk 352).

[9] EÜT L 224, 18.8.1990, lk 29, direktiivi on viimati muudetud direktiiviga 2002/33/EÜ (ELT L 315, 19.11.2002, lk 14).

[10] ELT L 191, 28.5.2004, lk 1, määrust on viimati muudetud määrusega (EÜ) nr 1791/2006 (ELT L 363, 20.12.2006, lk 1).

[11] ELT L 46, 16.2.2001, lk 24, otsust on muudetud Euroopa Ühenduse ja Fääri saarte ühiskomitee otsusega nr 2/2005 (2006/13/EÜ) (ELT L 8, 13.1 2006, lk 45).

[12] ELT L 139, 30.4.2004, lk 55.

[13] EÜT L 125, 23.5.1996, lk 10.

[14] EÜT L 224, 18.8.1990, lk 29.

[15] EÜT L 378, 31.12.1982, lk 58.

[16] EÜT L 323, 26.11.1997, lk 31.